**ОТЧЕТ ЗА ИЗПЪЛНЕНИЕ НА ПРОГРАМАТА ЗА РАЗВИТИЕ НА ЧИТАЛИЩНАТА ДЕЙНОСТ ПРЕЗ 2019г.**

 На територията на община Джебел функционират 6 читалища: (НЧ ,,Христо Смирненски 1924,, гр.Джебел НЧ,,Димитър Благоев 1963“, с.Припек, НЧ ,,Родопска искра 1936“,с.Мишевско, НЧ ,,Дружба 1971“, с.Устрен, НЧ ,,Емануил Рангелов 1969“, с.Плазище и НЧ ,,Прогрес 1955“, с.Рогозче). Работата им е свързана с реализирането на поставените цели и задачи в годишната програма за развитие на читалищната дейност

 **ОСНОВНИ ЦЕЛИ И ЗАДАЧИ**

 1.Утвърждаване на читалищата като важни обществени институции, имащи значение за развитието на местните общности като фактор за местното културно, образователно и образователно и информационно развитие.

 2.Утвърждаване на традиционните читалищни дейности и търсене на нови съвременни форми на работа за тяхното развитие.

 3.Развитие на читалищата, като общодостъпни центрове за библиотечно и информационно осигуряване на населението, чрез ускорено навлизане на съвременните комуникационни и информационни технологии.

 4.Разширяване възможностите на читалищата за предоставяне на услуги, свързани с реализация на личността и повишаване компетентността на гражданите.

 5.Подпомагане на читалищни дейности и търсене на нови форми за тяхното развитие.

 6.Читалищата да станат общодостъпни центрове за библиотечно и информационно осигуряване на населението чрез ускорено навлизане на съвременните комуникационни и информационни технологии.

 7.Подобряване на условията за развитие на художествената самодейност.

 8.Работата на читалищата да продължи в тясна връзка с общинската администрация, кметствата, училищата, детските градини и предприятията от общината.

 **ДЕЙНОСТИ И МЕРОПРИЯТИЯ**

 **1.Библиотечна дейност:**През 2019г. продължи библиотечно-библиографското и информационно обслужване на читателите, потребителите и посетителите.Своите дейности читалищните библиотеки в селата Мишевско,Припек, Рогозче и гр.Джебел разшириха чрез предоставяне на свободен достъп на читателите до интернет, реализирани по проекта ,,Глобални библиотеки-България“

  **През отчетната година са регистрирани:**

-237 читатели в НЧ ,,Христо Смирненски 1924“,гр.Джебел.В библиотеката и в читалището са направени 6470 посещения.

-87 читатели в НЧ ,,Димитър Благоев 1934“,с.Припек.Направени са 1304 посещения.

-73 читатели в НЧ ,,Родопска искра 1936“, с. Мишевско и имат 3067 посещения.

-39 читатели в НЧ ,,Емануил Рангелов 1969“, с. Плазище.Посетена е от 1692 посетители.

-41 читатели в НЧ,,Прогрес 1955“, с.Рогозче, направени са 395 посещения.

-47 читатели в НЧ ,,Дружба 1971“, с. Устрен и има 1046 посещения.

 Книжния фонд на библиотеките от община Джебел през 2019г. се обогатяваше преди всичко със средства набирани от читателски членски внос и от дарения.Общо броя на дарените книги за отчетния период във всички читалищни библиотеки е 115, като 62 от тях са дарени на НЧ,,Христо Смирненски 1924,, гр.Джебел.Няма нови закупени книги от читалищните библиотеки в селата Припек, Мишевско, Рогозче и Устрен.За отчетния период са закупени книги само от читалището в гр.Джебел - 35 на брой и от читалището в с. Плазище – 3 на брой.

 Библиотечните документи са инвентирани и заведени в Книгите за движение на библиотечните фондове.Прилагането на библиотечен софтуер закупен за читалището в гр.Джебел със средства от допълващата субсидия от Министерството на културата улеснява обслужването на читателите, достигайки по-бързо до нужната им информация.

През отчетния период в читалните на библиотеките се получаваха следните периодични издания:

 В-к. ,,Арда нюз“, в-к.,,Здраве без лекарства“,в-к.,, Хоби фермер“,в-к, Над 55“, в-к.,,Стандарт“, в-к., ,,Нов живот“,в-к.,,Лечител“, сп.,,Вкусна трапеза“ и в-к,,Кърджали“, сп.National Geographic.

 Основна цел в библиотечната дейност е привличане на читатели от най-ранна детска възраст. За тази цел всички читалища съвместно със училищата и детските градини провеждат мероприятия с учениците и децата, в които и запознават с библиотеката и се работи за създаване на интерес към четенето на книги. Във всички детски градини и училища се проведе Национална седмица на четенето. Проведоха се съвместни мероприятия с библиотеката и детските градини от гр. Джебел.

 **2.Културно-художествена дейност:**

 Културната дейност се осъществява съгласно плановете на читалища за годината, културния календар на община Джебел за 2019г. и програмата за развитие на читалищната дейност.Основна роля при изпълнението на мероприятията от културния календар на община Джебел има НЧ,,Христо Смирненски 1924,, гр.Джебел.Като най-голямото читалище на територията на общината то организира и провежда общинските, националните празници, концертни чествания, изложби и други инициативи.Читалищата от селата също се включват в инициативите организирани от общинския център.Читалищата в с.Мишевско и с.Припек имат водеща роля при организирането на селищните събори.

 Художествената самодейност все още е слабо развита в отделните читалища.Групи за художествена самодейност има най-вече в НЧ,,Христо Смирненски 1924,, гр.Джебел-седем на брой.Към читалище ,,Родопска искра 1936,, с.Мишевско са изградени два кръжока-по художествено слово и шиене на гоблени и има изградена една група за народни танци към читалището в с. Припек.Дейността на останалите читалища се осъществява съвместно с училищата и детските градини в града и селата.

 **3.Финансова част:**

 **Източници на финансиране**-основните източници за финансиране на читалищата са държавата, общината и набраните средства от членски внос.Средствата от членски внос и такси са много малко.Стандарта за финансиране на една субсидирана бройка е в размер на 9490лв.

Това не е достатъчно за нашите малки читалища, за да могат да се издържат самостоятелно, без да бъдат подпомагани от общината.

 **4.Материална база-**читалищните сгради, библиотечния фонд, костюмите за самодейците, компютрите и всички други материали и консумативи се стопанисват добре.Това дава възможност за тяхното ефективно и рационално използване.

Подържа се необходимата документация за извършване на периодичен инструктаж на щатните читалищни работници.Изготвени са досиета по трудова медицина, във връзка с изискванията по ЗЗБУТ.

 **5.Партньорства**-основни партньори на читалищата са Община Джебел , кметствата в селата, училищата, детските градини, ЦПЛР ОДК и ЦОП.

 **6.Проекти**-все още няма читалище от нашата община, което самостоятелно да е кандидатствало по даден проект.Читалищата се включват само ако има проект на Министерството на културата за допълваща субсидия.Такъв през 2019г. имаше за книги.НЧ „Христо Смирненски 1924“ участваше на първа сесия и спечели проект на стойност 1192лв.По същия проект на втора сесия кандидатства НЧ „Димитър Благоев 1963“ с. Припек.Все още няма резултати кои читалища са одобрени на втора сесия.

Въпреки ограниченият бюджет, с който разполагат читалищата на територията на община Джебел продължават да функционират и да бъдат основни пазители на духовната култура и изкуство.Реализираните мероприятия и инициативи в областта на библиотеките и читалищата са в полза за обществеността и нейното развитие.Проявите, които осъществяват не са затворени само за членовете на читалищата и самодейците, а за хора от различни възрасти и социално положение.

Необходимо е да продължат да разнообразяват своята дейност, за да променят своя облик.Трябва да активизират дейността си за работа по проекти и програми, които да спомогнат за обогатяване и подобряване на работата им.